Document ID: /roh_data/filtered/Billingualer_Corpus_interleaved-de-rm.jsonl.gz/1819

This is a text translated from German to Rumantsch Grischun.
Regierungsmitteilung vom 12. August 2010

Die Regierung hat an ihrer letzten Sitzung das Zustandekommen der Initiative "Für eine nachhaltige Energiepolitik" festgestellt. Ausserdem hat sie die CO2-Grenzwerte für emissionsarme Motorfahrzeuge gesenkt.

Initiative "Für eine nachhaltige Energiepolitik" zustande gekommen

Die kantonale Initiative "Für eine nachhaltige Energiepolitik" ist mit 3'194 gültigen Unterschriften zustande gekommen. Dies hat die Bündner Regierung festgestellt.

Die am 7. Juli 2010 eingereichte Gesetzesinitiative ist in Form einer allgemeinen Anregung abgefasst. Sie verlangt, dass der Kanton den Anteil erneuerbarer Energien aus Holz/Biomasse, Biogas, Sonne, Wind und Geothermie bis 2025 (Bezugsjahr: 2007) verdoppelt. Diese Forderung gilt für den Verbrauch von Endenergie auf dem Kantonsgebiet.

Die Initiative wird nun zur weiteren Bearbeitung im Rahmen der grundsätzlichen Beschlüsse der Regierung und unter Beachtung der gesetzlichen Fristen dem Bau-, Verkehrs- und Forstdepartement überwiesen.

Regierung reduziert CO2-Grenzwerte für emissionsarme Motorfahrzeuge

Die Regierung senkt per 1. Januar 2011 erstmals die rabattwürdigen CO2-Grenzwerte für emissionsarme Motorfahrzeuge von 160 g/km auf 140 g/km bzw. von 140 g/km auf 120 g/km. Begründet werden die Reduktionen mit dem erzielten technischen Fortschritt sowie mit den gestiegenen Anstrengungen der Automobilbauer zur Entwicklung und Herstellung emissionsärmerer Fahrzeuge.

Gemäss der aktuellen Verordnung zum Einführungsgesetz zum Bundesgesetz über den Strassenverkehr wird die Verkehrssteuer um 60 Prozent für leichte Motorfahrzeuge mit einem maximalen CO2-Ausstoss von 160 g/km sowie um 80 Prozent für leichte Motorfahrzeuge mit einem maximalen CO2-Ausstoss von 140 g/km ermässigt. Diese Grenzwerte hat nun die Regierung gesenkt. Die Werte können alle zwei Jahre angepasst werden. Grundlage dafür ist der jeweilig erzielte Fortschritt im Emissionsverhalten leichter Personenwagen.

Keine kantonalen Abstimmungsvorlagen am 26. September 2010

Die Bündner Regierung hat davon Kenntnis genommen, dass am Sonntag, 26. September 2010, die Änderung vom 19. März 2010 des Bundesgesetzes über die obligatorische Arbeits-losenversicherung und Insolvenzentschädigung (Arbeitslosenversicherungsgesetz, AVIG) als eidgenössische Vorlage der Volksabstimmung unterbreitet wird. Kantonale Vorlagen gelangen keine zur Abstimmung.

Aus Gemeinden und Regionen

Ardez:

Die Regierung genehmigt die Revision des Kurtaxengesetzes der Gemeinde Ardez vom 29. Juni 2010.

Bergün:

Die am 20. Mai 2010 beschlossene Teilrevision der Verfassung der Gemeinde Bergün wird genehmigt.

Bergün/Bravuogn-Davos:

Der Gemeindegrenzplan Bergün/Bravuogn-Davos wird genehmigt.

Bergün/Bravuogn-Samedan:

Der Gemeindegrenzplan Bergün/Bravuogn-Samedan wird genehmigt.

Bergün/Bravuogn-Zuoz:

Der Gemeindegrenzplan Bergün/Bravuogn-Zuoz (Enkl.) wird genehmigt.

Bever:

Das am 30. November 2009 beschlossene Baugesetz wird im Sinne der Erwä-gungen genehmigt.

Bivio:

Das Projekt "Lawinenschutz Crap Milan" wird genehmigt. An die subventionsberechtigten Kosten wird ein Beitrag von maximal 584'000 Franken zugesichert.

Buseno:

Die Regierung genehmigt das Projekt "Strada forestale Palazi-Carnac" und sichert einen Beitrag von höchstens 120'000 Franken zu.

Chur:

Der Stadt Chur wird für den Erweiterungsbau des Oberstufenschulhauses Quader ein kantonaler Baubeitrag von 363'190 Franken zugesichert.

Davos:

Das Projekt für die Verbauung Guggerbach wird mit Auflagen genehmigt und mit maximal 356'500 Franken unterstützt.

Davos:

Die Regierung genehmigt das Projekt für die Verbauung Dischmabach mit Auflagen und sichert einen Beitrag von höchstens 462'000 Franken zu.

Felsberg:

Die am 13. Juni 2010 beschlossene Teilrevision der Verfassung der Gemeinde Felsberg wird genehmigt.

Ftan-Tarasp:

Der Gemeindegrenzplan Ftan-Tarasp wird genehmigt.

Igis:

Der kommunale Richtplan Energie der Gemeinde Igis vom 31. März 2010 wird von der Regierung zur Kenntnis genommen.

Malans:

Die Teilrevision der Ortsplanung vom 18. Februar 2010 wird im Sinne der Erwägungen genehmigt.

Scuol-Tarasp:

Der Gemeindegrenzplan Scuol-Tarasp wird genehmigt.

Kantonsbeiträge an verschiedene Institutionen

IG-Freizeitpark Obersaxen Mundaun:

Der Interessengemeinschaft Freizeitpark Obersaxen Mundaun respektive der in Gründung stehenden Freizeitpark Obersaxen Mundaun AG wird unter dem Vorbehalt einer geregelten Gesamtfinanzierung an den Bau des Freizeitparks Obersaxen-Mundaun ein Darlehen im Rahmen der Neuen Regionalpolitik (NRP) des Bundes von 1‘540'000 Franken gewährt. Ausserdem wird ein Kantonsbeitrag von 259'000 Franken zugesichert.

Strassenprojekte

Die Regierung hat insgesamt 5'886'000 Franken für den Bau und die Sanierung der folgenden Strassenabschnitte bewilligt:

- A28 Nationalstrasse: Umfahrung Saas

- A28 Nationalstrasse: Tunnel Saas

- Furna-Bodenstrasse

- Lugnezerstrasse: Cumbel – Vella

- St. Antönierstrasse

- Schuderserstrasse: Maria – Bazolis

Gremium: Regierung

Quelle: dt Standeskanzlei Graubünden

12.08.2010
Communicaziun da la regenza dals 12 d'avust 2010

En sia ultima sesida ha la regenza constatà che l'iniziativa "Per ina politica d'energia persistenta" è reussida. Ultra da quai ha ella sbassà las limitas da CO2 per vehichels a motor che chaschunan paucas emissiuns.

L'iniziativa "Per ina politica d'energia persistenta" è reussida

L'iniziativa chantunala "Per ina politica d'energia persistenta" è reussida cun 3'194 suttascripziuns valaivlas. Quai ha constatà la regenza grischuna.

L'iniziativa legislativa, inoltrada ils 7 da fanadur 2010, è vegnida redigida en furma d'ina proposta generala e pretenda ch'il chantun redubleschia la quota d'energias regenerablas che derivan da lain/biomassa, da biogas, dal sulegl, dal vent e da la geotermia fin l'onn 2025 (onn da referenza: 2007). Questa pretensiun vala per l'energia finala che vegn duvrada sin il territori dal chantun.

En il rom dals conclus da princip da la regenza e resguardond ils termins legals vegn l'iniziativa surdada al departament da construcziun, traffic e selvicultura per l'ulteriura elavuraziun.

La regenza sbassa las limitas da CO2 per vehichels a motor che chaschunan paucas emissiuns

Per il 1. da schaner 2011 sbassa la regenza per l'emprima giada las limitas da CO2 che portan in rabat da la taglia sin vehichels a motor che chaschunan paucas emissiuns, e quai da 160 g/km a 140 g/km resp. da 140 g/km a 120 g/km. Motivadas vegnan las reducziuns cun il svilup tecnic cuntanschì sco er cun ils sforzs pli gronds dals constructurs d'automobils da sviluppar e da producir vehichels che chaschunan pli paucas emissiuns.

Tenor l'ordinaziun executiva actuala tar la lescha introductiva tar la lescha federala davart il traffic sin via vegn reducida la taglia da traffic per 60 pertschient per vehichels a motor levs cun in'emissiun da CO2 da maximalmain 160 g/km e per 80 pertschient per vehichels a motor levs cun in'emissiun da CO2 da maximalmain 140 g/km. La regenza ha ussa sbassà questas limitas. Las valurs pon vegnir adattadas mintga dus onns. Quai mintgamai sin basa dal svilup tecnic che vegn cuntanschì areguard las emissiuns d'autos da persunas levs.

Naginas votaziuns chantunalas ils 26 da settember 2010

La regenza grischuna ha prendì enconuschientscha dal fatg che la midada dals 19 da mars 2010 da la lescha federala davart l'assicuranza obligatorica cunter la dischoccupaziun e davart l'indemnisaziun per insolvenza (lescha davart l'assicuranza cunter la dischoccupaziun, LADI) vegn suttamessa al pievel dumengia, ils 26 da settember 2010, sco project da votaziun federal. Quest di na vegni votà davart nagins projects chantunals.

Da vischnancas e da regiuns

Ardez:

La regenza approvescha la revisiun da la lescha davart las taxas da cura da la vischnanca d'Ardez dals 29 da zercladur 2010.

Bravuogn:

La revisiun parziala da la constituziun da la vischnanca da Bravuogn, concludida ils 20 da matg 2010, vegn approvada.

Bravuogn-Tavau:

Il plan dal cunfin tranter las vischnancas da Bravuogn e da Tavau vegn approvà.

Bravuogn-Samedan:

Il plan dal cunfin tranter las vischnancas da Bravuogn e da Samedan vegn approvà.

Bravuogn-Zuoz:

Il plan dal cunfin tranter las vischnancas da Bravuogn e da Zuoz (enclava) vegn approvà.

Bever:

La lescha da construcziun, concludida ils 30 da november 2009, vegn approvada en il senn da las ponderaziuns.

Beiva:

Il project "Protecziun cunter lavinas Crap Milan" vegn approvà. Als custs subvenziunabels vegn garantida ina contribuziun da maximalmain 584'000 francs.

Buseno:

La regenza approvescha il project "Via forestala Palazi-Carnac" e conceda ina contribuziun da maximalmain 120'000 francs.

Cuira:

A la citad da Cuira vegn garantida ina contribuziun chantunala da construcziun da 363'190 francs per engrondir la chasa da scola superiura Quader.

Tavau:

Il project dal rempar dal Guggerbach vegn approvà cun cundiziuns e sustegnì cun maximalmain 356'500 francs.

Tavau:

La regenza approvescha cun cundiziuns il project dal rempar da l'aual da Dischma e conceda ina contribuziun da maximalmain 462'000 francs.

Favugn:

La revisiun parziala da la constituziun da la vischnanca da Favugn, concludida ils 13 da zercladur 2010, vegn approvada.

Ftan-Tarasp:

Il plan dal cunfin tranter las vischnancas da Ftan e da Tarasp vegn approvà.

Igis:

La regenza prenda enconuschientscha dal plan directiv communal "Energia" da la vischnanca dad Igis dals 31 da mars 2010.

Malans:

La revisiun parziala da la planisaziun locala dals 18 da favrer 2010 vegn approvada en il senn da las ponderaziuns.

Scuol-Tarasp:

Il plan dal cunfin tranter las vischnancas da Scuol e da Tarasp vegn approvà.

Contribuziuns chantunalas a differentas instituziuns

Cuminanza d'interess parc da divertiment Sursaissa Mundaun:

Cun resalva d'ina finanziaziun totala reglada vegn concedì a la cuminanza d'interess parc da divertiment Sursaissa Mundaun resp. a la Parc da divertiment Sursaissa Mundaun SA en fundaziun in emprest dad 1'540'000 francs en il rom da la nova politica regiunala da la confederaziun (NPR) per construir il parc da divertiment Sursaissa Mundaun. Ultra da quai vegn garantida ina contribuziun chantunala da 259'000 francs.

Projects da vias

La regenza ha approvà totalmain 5'886'000 francs per construir e per sanar ils suandants trajects da vias:

- via naziunala A28: sviament da Saas

- via naziunala A28: tunnel da Saas

- via da Furna a Boden

- via da la Lumnezia: Cumbel – Vella

- via da St. Antönien

- via da Schuders: Maria – Bazolis

Gremi: regenza

Funtauna: rg chanzlia chantunala dal Grischun

12.08.2010